સાક્ષી મલિક.. 18 ઓગસ્ટ, 2016 પહેલાં આ નામ કોઇને ખબર પણ નહોતું, પરંતુ રિયો ઓલમ્પિકમાં જ્યારે ભારતની મેડલ જીતવાની આશા પર પાણી ફરી વળ્યું હતું ત્યારે, ભારતની આ 23 વર્ષની દિકરીએ બ્રોન્ઝ મેડલ જીતી ભારતનું ગૌરવ વધાર્યું. સાક્ષીનું મેડલ એ ભારતની રિયો ઓલમ્પિકમાં પહેલી જીત હતી. રિયો ઓલમ્પિકમાં 58 કિલોગ્રામ ભારવર્ગની ફ્રી-સ્ટાયલ કુસ્તીમાં સાક્ષી મલિકે કિર્ગિસ્તાનની એસુલૂ તિનિવેકોવાને 8-5થી હરાવી ભારતની જીત પાકી કરી. સાક્ષીએ આ મેડલ જીતવા માટે રેપચેઝ સ્પર્ધાના 2 રાઉન્ડ જીતવાના હતા, જેમાં તે સફળ રહી. સાક્ષીના પિતા સુખબીર મલિક ડીટીસીમાં પસ કંડક્ટર છે અને માતા સુદેશ મલિક રોહતકમાં આંગણવાડી સુપરવાઇઝર છે.